《五月下旬梦赵文鼎书寄斯远》
宋代·赵蕃

我不见君死，直疑君固生。
赋诗无所寄，始复为失声。
鸡窗已三号，不但当既鸣。
恍云秋之中，取酒相与倾。
坐有馈生鱼，欢言事煎烹。
饮我谓杯小，何翅一再行。
落月落未落，犹疑见鲜明。
已焉觉梦尔，起坐神未平。
沧波渺万里，底处寻骑鲸。
怅望莫子语，徘徊空思盈。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。